kardosdrur/scandi-wiki huggingface dataset:
Federation Cup 1974

Federation Cup 1974 var den 12. udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen havde deltagelse af 27 nationer, og alle kampene blev spillet på grusbaner i Tennis Club Napoli i Napoli, Italien i perioden 13. - 19. maj 1974. Italien var Fed Cup-værtsland for første gang.

Turneringen blev vundet af Australien, som i finalen besejrede USA med 2-1, og som dermed vandt mesterskabet for andet år i træk, og som samtidig blev det første land, der vandt Fed Cup-titlen for syvende gang. Australierne tabte kun den ene kamp i finalen undervejs til titlen, og det vindende hold bestod af Evonne Goolagong, Dianne Fromholtz og Janet Young, mens USA blev repræsenteret af Julie Heldman, Jeanne Evert og Sharon Walsh.

Resultater 

Alle holdkampe bestod af tre kampe, to singler og en double, og alle kampe blev spillet bedst af tre sæt.

Hovedrunde

Trøstrunde 

Trøstrunden havde deltagelse af de 19 hold, der tabte i første eller anden runde i hovedrunden.

Kilder 
 Fed Cup   
 Fed Cup - World Group - 1974  

Fed Cup
Tennis i 1974
Tennis i Italien
Sport i Napoli
Malte Larsen

Malte Larsen (født 19. december 1968) er folketingspolitiker valgt for Socialdemokratiet. Han har været indvalgt medlem af Folketinget siden folketingsvalget 2019 og har i perioden 12. november 2016 til 7. maj 2019 været stedfortræder 4 gange.

Larsen, som er den ældste af tre brødre, voksede op med faderen, Egon Larsen, som var specialarbejder, og moderen, Elva Larsen, som er psykolog. Han blev i 2002 gift med Lise-Lotte Leervad Larsen, har 6 børn og 2 børnebørn.

Referencer 

Nuværende folketingsmedlemmer fra Socialdemokraterne
Federation Cup 1975

Federation Cup 1975 var den 13. udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen havde deltagelse af 27 nationer, og alle kampene blev spillet på grusbaner i Country Club Axiois i Aix-en-Provence, Frankrig i perioden 5. - 11. maj 1975. Frankrig var Fed Cup-værtsland for anden gang, men det var første gang, at mesterskabet blev afviklet i Aix-en-Provence.

Turneringen blev vundet af Tjekkoslovakiet, som i finalen besejrede de forsvarende mestre fra Australien med 3-0, og som dermed vandt mesterskabet for første gang. Inden havde holdet kvartfinalepladserne i 1966 og 1969 som sine bedste resultater. Det vindende hold bestod af Martina Navrátilová og Renáta Tomanová, mens Australien blev repræsenteret af Helen Gourlay, Evonne Goolagong og Dianne Fromholtz.

Resultater 

Alle holdkampe bestod af tre kampe, to singler og en double, og alle kampe blev spillet bedst af tre sæt.

Hovedrunde

Trøstrunde 

Trøstrunden havde deltagelse af de hold, der tabte i første eller anden runde i hovedrunden.

Kilder 
 Fed Cup   
 Fed Cup - World Group - 1975  

Fed Cup
Tennis i 1975
Tennis i Frankrig
Federation Cup 1976

Federation Cup 1976 var den 14. udgave af Fed Cup, den kvindelige pendant til mændenes Davis Cup, arrangeret af International Tennis Federation.

38 nationer var tilmeldt mesterskaebet, og det var første gang, at deltagerantallet oversteg 32 lande. Det betød, at turneringen blev opdelt i en kvalifikationsrunde, hvor ti hold spillede om de sidste fire pladser i hovedrunden, hvor 32 hold skulle spille om Fed Cup-titlen. Alle kampene i hovedrunden blev spillet indendørs på tæppeunderlag i The Spectrum i Philadelphia, USA i perioden 22. - 29. august 1976. USA var Fed Cup-værtsland for anden gang, og det var ligeledes anden gang, at mesterskabet blev afviklet i Philadelphia. Det var til gengæld første gang, at Fed Cup-turneringen blev afviklet indendørs. 

Turneringen blev vundet af værtslandet USA, som i finalen besejrede Australien med 2-1, og som dermed vandt mesterskabet for femte gang, men for første gang siden 1969. Det vindende hold bestod af Rosie Casals og Billie Jean King, mens Australien blev repræsenteret af Kerry Reid og Evonne Cawley.

Danmark blev repræsenteret af et hold bestående af Anne-Mette Sørensen og Helle Viragh, der som de første nogensinde formåede at spille Danmarks Fed Cup-hold frem til kvartfinalen. Holdet vandt 3-0 over Spanien i første runde, hvilket blev fulgt op af en 2-1-sejr over Uruguay i anden runde. Holdet tabte 1-2 til Holland i kvartfinalen, og kvartfinalepladsen er (pr. 2019) fortsat Danmarks bedste Fed Cup-resultat sammen med kvartfinalepladsen i 1988.

Resultater 

Alle holdkampe bestod af tre kampe, to singler og en double, og alle kampe blev spillet bedst af tre sæt.

Kvalifikationsrunde 

I kvalifikationsrunden spillede ti hold om de sidste fire pladser i hovedrunden. Runden blev spillet i juli 1976, og vinderne af de fire opgør i playoff-runden gik videre til hovedrunden.

Første runde

Playoff-runde 

Følgende hold gik videre til hovedrunden:

Hovedrunde 

Hovedrunden havde deltagelse af 32 hold:
 28 direkte kvalificerede hold.
 4 hold fra kvalifikationsrunden.

Trøstrunde 

Trøstrunden havde deltagelse af de 16 hold, der tabte i første runde i hovedrunden.

Kilder 
 Fed Cup   
 Fed Cup - World Group - 1976  

Fed Cup
Tennis i 1976
Tennis i USA
Sport i Philadelphia
Aleksandr Mikhailovitj Ljapunov

Aleksandr Mikhailovitj Ljapunov (født 6. juni 1857, død 3. november 1918) var en russisk matematiker, mekaniker og fysiker. Hans efternavn er undertiden romaniseret som Lyapunov, Liapunov, Liapounoff eller Ljapunow. Han var søn af astronomen Mikhail Ljapunov og bror til pianisten og komponisten Sergej Ljapunov.

Eksterne henvisninger 

Matematikere fra Rusland
Mekanikere fra Rusland
Fysikere fra Rusland
Personer fra Jaroslavl
Hannah Grant

Hannah Grant (født 1982) er en dansk kok kendt fra GO' Morgen Danmark, Masterchef Jul og UCI World tour cykelholdet Team Saxo Bank. Hun har også arbejdet på Noma, Melsted Badehotel og The fat duck.

TV-produktioner 
Hannah Grant har siden 2013 været fast kok på TV2 programmet Go' Morgen Danmark

Hannah Grant er hovedperson i Amazon Prime-miniserien Eat. Race. Win., som var nomineret til to DayTime Emmys for bedste “Culinary show” og bedste “Single Camera Editing”. Serien vandt i sidstnævnte kategori.

Hannah Grant har været gæstedommer i Masterchef Danmark jul 2020 og 2021

Udgivelser 
Grand tour cookbook udkom på dansk i 2013 og følger en Tour de France-madplan dag for dag. Bogen udkom på engelsk i 2015 og blev senere grundlaget for TV-serien Eat. Race. Win. The Grand tour cookbook er udkommet på fem sprog i alt: dansk, engelsk, fransk, tysk og tjekkisk. Bogens ikoniske design er udviklet af Johannes Torpe Studios.

Eat. Race. Win. udkom i 2018 samtidig med TV-serien af samme navn. Bogen er skrevet sammen med den amerikanske forsker, ph.d Stacy Sims, som er kendt for bl.a. at forske i den kvindelige fysiologi og hydrering.

Iværksætteri 
Hannah Grant har sammen med Stacy Sims startet firmaet ERW, som i oktober 2019 lancerede et kosttilskud mod jetlag.

Referencer 

Kokke fra Danmark
Louisa Lorang

Louisa Lorang er en dansk kok og kogebogsforfatter, der er kendt fra GO' Morgen Danmark og fra Maddysten på DR1.

Louisa har har arbejdet hos Aarstiderne, som opskriftsudvikler og har lavet opskrifter til mange dameblade, blandt andet Alt for damerne og Femina.

Louisa er mor til tre børn.

 Bibliografi 
 Madpakkebogen Grøn mad til hele familien Flytte hjemmefra kogebog Juice for begyndere Lav mad med Rasmus Klump Vild med hverdagen - også når det skal gå hurtigt Louisas madplan Grillbar Mit cowgirlkøkken Juice de luxe Juice & co. Vild med salater''

Referencer

Eksterne henvisninger 
 

Kokke fra Danmark
Kogebogsforfattere fra Danmark
Fritjof Capra

Fritjof Capra (født 1. februar 1939) er en østrigsk-født amerikansk fysiker, systemteoretiker og dybdeøkolog. I 1995 blev han stiftende direktør for Center for Ecoliteracy i Berkeley, Californien. Han er på fakultetet på Schumacher College.

Capra er forfatter til adskillige bøger, inklusive The Tao of Physics (1975), The Turning Point (1982), Uncommon Wisdom (1988), The Web of Life (1996) og The Hidden Connections (2002) og medforfatter på The Systems View of Life (2014).

Eksterne henvisninger 

Fysikere fra Østrig
Fysikere fra USA
Personer fra Wien
Tallinn bymur

Tallinn bymur er bymuren i Estlands hovedstad Tallinn.

Opførelsen af den første mur blev igangsat af den danske enkedronning Margrete Sambiria i 1265, og derfor kaldes den også for Margretemuren. Denne mur var mindre en 5 m høj og omkring 1,5 m tyk ved jorden. Siden da er muren blev gjort større og stærkere. I 1400-tallet blev murene gjort højere, og byens indbyggere var tvunget til gå vagt på murene.

En stor del af murene og tårnene er bevaret frem til moderne tid, og sammen med den gamle bydel Vanalinn er Tallinn bymur blevet optaget på UNESCO's Verdensarvsliste.

Referencer

Eksterne henvisninger 

Bymur
Bymure
Kinas sociale pointsystem

Kinas sociale pointsystem eller det social pointsystem () er et national omdømme-system, der bliver udviklet af Kinas regering. Det blev igangsat i 2014 og i 2020 er det meningen at det skal være standardiseret til bedømmelse af indbyggere og virksomheders økonomiske og sociale omdømme eller "social point".

Det vil være ét samlet system for hele landet, og der vil være en enkelt social score for hver indbygger og virksomhed i landet. Systemet betragtes som en form for masseovervågning, der benytter ansigtsgenkendelse og big data analyseteknologi. I 2019 blev det estimeret at 200 millioner overvågningskameraer på regeringens "Skynet" var blev opsat i Fastlandskina, og otte kinesiske byer var blandt verdens ti mest overvågede byer. Det er forventet, at antallet af overvågningskameraer vil omfatte 626 millioner enheder i 2020, når det sociale pointsystem er fuldt udrullet.

I 2018 var der var der allerede lavet restriktioner i nogle byer som, de statsejede medier beskrev som de første trin i arbejdet med at etablerede et nationalt socialt pointsystem. I november 2019 omfattede de officielle lister af ting som gav en negativ score i nogle byer, udover uærligt og uredelig økonomisk opførsel, også at spille høj musik eller spise i undergrundsbanen, overtrædelse af færdselsregler som bl.a. fumlegængeri og ikke at overholde røde lys, at foretage reservationer på hoteller og restauranter uden at møde op, ikke at lave korrekt affaldssortering, snyd med andre personers offentlig rejselegitimation, og andet. På listen over adfærd som gav positiv score var bloddonation, donations til velgørenhed og frivilligt arbejde for samfundet.

Ifølge den nationale kommission for udvikling og reform i Kina var der i juni 2019 blevet annulleret 26,82 millioner flybilletter samt 5,96 millioner togbilletter til højhastighedsbane på baggrund af, at personer var blevet dømt til at være "utroværdige (失信)" (på en blackliste) og 4,37 "utroværdige" personer havde valgt at opfylde deres pligter, som loven krævede. Generelt tager det 2-5 år at blive af-blacklistet, men det er muligt at komme af listen tidligere, hvis der er blevet gjort nok for at afhjælpe tidligere synder. Visse personlige informationer på blacklistede personer er med vilje gjort tilgængelige for offentligheden, og de kan tilgås online samt på flere offentlige steder som biografer og busser, mens nogle byer har forbudt børn af "utroværdige" indbyggere at gå på private skoler og sågar universiteter. En høj social score kan til gengæld udløse belønninger så som kortere ventetid på hospitaler og offentlige instanser, rabat på hoteller, større sandsynlighed for at få jobtilbud osv.
E
Støtter af det sociale pointsystem påstår, at systemet hjælper med at regulere social adfærd, at forbedre livskvaliteten og fremme traditionelle moralske værdier, mens kritikere af system påstår at det overtræder retssamfund og krænker retten til privatliv samt personlig værdighed, og at systemet kan blive et værktøj for omfattende overvågning for regeringen.

Referencer 

Overvågning
Sociale pointsystem
Sereď

Sereď er en by i det vestlige Slovakiet. Byen ligger i regionen Trnava , ved bredden af floden Váh. Den ligger kun 60 kilometer fra den slovakiske hovedstad  Bratislava. Byen har et areal på 30,45 km² og en befolkning på  indbyggere.

Referencer

Eksterne links 
 

Byer i Slovakiet
Jannik Ipsen

Harald Jannik Gerald Ipsen (1919-2006) var dansk civilingeniør og elitetennisspiller.

Ipsen blev født 11. oktober 1919 i Valparaíso i Chile som søn af Percy Harald Ipsen (1880-1952) og Bodil Marie Bjerrum (1887-1971). 

Han blev student fra Ordrup Gymnasium i 1938 og uddannede sig derefter til civilingeniør med eksamen i 1942 fra Danmarks Tekniske Højskole. 

Han blev viet 4. november 1944 i Ordrup Kirke til Lizzi Astrup (født 26. juli 1923 i Hamborg, død 22. januar 2012), , med hvem han fik to døtre og to sønner. 

Han døde 3. november 2006 og er begravet på Gentofte Kirkegård.

Erhvervskarriere 
Ipsen grundlagde én af Danmarks største aktører indenfor betonelementer, Spændcom. Forudsætningen for at projektere med forspændt beton var, at forspænding af på stedet støbte konstruktioner og levering af strengbetonelementer kunne ske i Danmark. Efter en studierejse til Frankrig og Schweiz introducerede han, som den første i Danmark, forspændt beton i 1947 og muliggjorde den teknologi, der siden har været grobunden for det danske betonelementbyggeris ekspansion.  

Han var siden direktør og bestyrelsesformand for A/S Skandinavisk Spændbeton i en lang årrække.

Tenniskarriere 
På det sportslige område udmærkede Ipsen sig som elitetennisspiller for Hellerup Idræts Klub (tennis).

Han modtog i 1942 landskampsnålen, der er tildeles de spillere, som spiller repræsentative kampe for Dansk Tennis Forbund. 

I årene 1943-1950 vandt han ti individuelle Danmarksmesterskaber – 1 i herresingle, 4 i herredouble og 5 i mixed double.

Ipsen deltog også i internationale turneringer. I 1946 nåede han til 2. runde i Wimbledon-mesterskaberne og deltog samme år på Danmarks Davis Cup hold på hjemmebane mod Kina.

Kilder

Eksterne henvisninger 
Spænkoms historie https://spaencom.dk/spaencoms-historie/

Officielle danske tennismesterskaber på DM i tennis

Studenter fra Ordrup Gymnasium
Civilingeniører fra Danmark
Præstegade (Kalundborg)

Præstegade er en gade i Kalundborg på Vestsjælland. Den ligger i den gamle bydel Højbyen, og er en del af byens middelalderlige gadeforløb. Den er sandsynligvis anlagt nogenlunde samtidig med Adelgade, der ligger parrallet med. Gaden går fra Torvet i øst mod vest og slår et knæk mod nord omkring Vor Frue Kirke, hvor den møder Adelgade.

Gaden rummer flere af byens ældste og fredede bygning heriblandt Den gamle Latinskole fra 1400-tallet og Præstegade 23 fra omkring år 1500 Der er flere bindingsværkshuse som bruges til beboelse. Gaden er brostensbelagt.

Referencer 

Gader i Kalundborg
Præstegade

Præstegade kan henvise til flere artikler:

 Præstegade (Haderslev) - gade i Haderslev
 Præstegade (Kalundborg) - gade i Kalundborgs gamle byedel, Højbyen
 Præstegade (Kerteminde) - gade i Kerteminde
 Præstegade (Ribe) - gade i Ribe
 Præstegade (Hasle) - gade i Hasle
La Liga 1928-29

La Liga-sæsonen (1989-29) var den første sæson i La Liga som blev vundet af FC Barcelona.

Sæsoner i La Liga
Chris Cunningham

Chris Cunningham (født 15. oktober 1970) er en britisk videokunstner, som er bedst kendt for en række musikvideoer produceret i 1990erne for musiknavne som Aphex Twin, Björk, Madonna, Portishead, Autechre og Squarepusher.

Gennem MTV opnåede Cunningham international anerkendelse, særligt for tre videoer: "Come to Daddy" (1997) og "Windowlicker" (1999) for den britiske technokunstner Aphex Twin, og "All is Full of Love" (1997) for den islandske sangerinde Björk.

Eksterne henvisninger 
 
 

Kunstnere fra England
Personer fra Reading
Gréta Márton

Gréta Márton (født 3. november 1999 i Mohács, Ungarn) er en kvindelig ungarsk håndboldspiller som spiller for Ferencváros TC og Ungarns kvindehåndboldlandshold.

Meritter

Klub 
Ferencváros TC
Nemzeti Bajnokság I
 : 2016
 : 2018
Magyar Kupa
 : 2017

Referencer

Eksterne links 

Håndboldspillere fra Ungarn
Håndboldspillere fra Ferencváros TC (håndbold)
Håndboldspillere ved sommer-OL 2020
Deltagere for Ungarn ved sommer-OL 2020
Noémi Pásztor

Noémi Pásztor (født 2. april 1999 i Szombathely, Ungarn) er en kvindelig ungarsk håndboldspiller som spiller for Ferencváros TC og Ungarns kvindehåndboldlandshold.

Referencer

Eksterne henvisninger 

Håndboldspillere fra Ungarn
Håndboldspillere fra Ferencváros TC (håndbold)
Zsófi Szemerey

Zsófi Szemerey (født 2. juni 1994 i Kazincbarcika, Ungarn) er en kvindelig ungarsk håndboldspiller som spiller for Ferencváros TC.

Referencer

Eksterne henvisninger 
 

Håndboldspillere fra Ungarn
Håndboldspillere fra Ferencváros TC (håndbold)
Otman Bakkal

Otman Bakkal (født 27. februar 1985) er en nederlandsk tidligere fodboldspiller, der spillede som offensiv midtbanespiller.

Han begyndte sin karriere i PSV Eindhoven og blev udlånt til Den Bosch, Eindhoven, Twente og Feyenoord. Han skiftede herefter permanent til FC Dynamo Moskva i sommeren 2012, og vendte tilbage til Feyenoord et år senere.

Referencer

Eksterne henvisninger 

Fodboldspillere fra Holland
Personer fra Eindhoven
Federation Cup 1977

Federation Cup 1977 var den 15. udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen havde deltagelse af 31 hold og blev spillet på græsbaner i Devonshire Park Lawn Tennis Club i Eastbourne, Storbritannien i perioden 13. - 18. juni 1977. Storbritannien var Fed Cup-værtsland for anden gang, men det første anden gang, at mesterskabet blev afviklet i Eastbourne.

Turneringen blev vundet af de forsvarende mestre fra USA, som i finalen besejrede Australien med 2-1 i en gentagelse af finalen fra det foregående år. USA vandt dermed mesterskabet for andet år i træk og sjette gang i alt. Det vindende hold bestod af Chris Evert, Rosie Casals og Billie Jean King, mens Australien blev repræsenteret af Kerry Reid, Dianne Fromholtz og Wendy Turnbull.

Danmark blev repræsenteret af et hold bestående af Dorte Ekner og Helle Viragh, der tabte i første runde til Storbritannien, men som derefter vandt trøstrunden for de 23 hold, der blev slået ud i første eller anden runde af hovedturneringen. I trøstfinalen besejrede danskerne Japan med 3-0.

Resultater 

Alle holdkampe bestod af tre kampe, to singler og en double, og alle kampe blev spillet bedst af tre sæt.

Kvalifikationsrunde 

I kvalifikationsrunden spillede to hold om den sidste plads i hovedrunden.

Følgende hold gik videre til hovedrunden:

Hovedrunde

Trøstrunde 

Trøstrunden havde deltagelse af de 23 hold, der havde tabt i første eller anden runde i hovedturneringen eller i kvalifikationsrunden.

Kilder 
 Fed Cup   
 Fed Cup - World Group - 1977  

Fed Cup
Tennis i 1977
Tennis i Storbritannien
Sport i Eastbourne
Tor Odvar Moen

Tor Odvar Moen (født 14. januar 1965) er en norsk tidligere håndboldspiller og nuværende håndboldtræner. Han har siden sommeren 2018 været cheftræner i ungarske Siófok KC.

Referencer 

Håndboldspillere fra Norge
Håndboldtrænere fra Norge
Donald 3. af Skotland

Donald 3. af Skotland, med tilnavnet Donald Den Hvide, (ca. 1032–1099) var konge af Skotland fra 1093–1094 og igen 1094–1097.

Liv 
Donald blev født i c. 1032, og blev formentlig skabt Mormaer eller jarl af Gowrie i c. 1060.

Donald tilranede sig tronen i Skotland den 13. november, 1093, ved døden af hans bror, Malcolm 3., men blev afsat af Malcolm's søn Duncan 2. i maj, 1094, med hjælp fra Vilhelm II (Rufus) af England.

Da Duncan 2. døde den 12 november, 1094, blev Donald 3. genindsat til tronen som fælles monark med sin nevø Kong Edmund. Donald herskende nord for Forth og Clyde kanalen, og Edmund herskede syd for den. Både Donald og Edmund blev i oktober, 1097 afsat af Malcolm 2.'s søn Edgar Skotland med hjælp fra Vilhelm 2. af England, til fordel for Kong Edgar. Der findes ingen optegnelser om, at Donald nogensinde er blevet kronet, ligeldes Edmund.

Familie 
Donald giftede en ukendt kvinde og fik barnet:

 Bethoc, som ægtede Huctred af Tynedale. De fik sammen datteren:
 Hextilda; hun ægtede først Richard Comyn, og fik børn. Hun ægtede anden gang Malcolm, 2. jarl af Atholl, og fik børn, heriblandt den 2. jarl af Atholl.

Uddybende noter

Referencer 

Konger af Skotland
Reidar Møistad

Reidar Møistad er en norsk tidligere håndboldspiller og nuværende håndboldtræner. Han har siden september 2019 været assisterende træner i for Polens kvindehåndboldlandshold.

Han har tidligere været cheftræner i København Håndbold, assistent i Storhamar HE og været landstræner for Norges U/19-kvindehåndboldlandshold.

Referencer 

Håndboldspillere fra Norge
Håndboldtrænere fra Norge
Arne Senstad

Arne Senstad (født 8. august 1969) er en norsk tidligere håndboldspiller og nuværende håndboldtræner. Han har siden august 2019 været landstræner for Polens kvindehåndboldlandshold.

Referencer 

Håndboldspillere fra Norge
Håndboldtrænere fra Norge
Freestyle skiløb under vinter-OL 2018 – Aerials – Herrer

Aerials for herrere ved vinter-OL 2018 fandt sted den 17. og 18. februar 2018 i Bogwang Phoenix Park, Pyeongchang, Sydkorea.

Resultater

Kvalifikation 1 
 Q — Kvalificeret til finalen
Kvalifikationen blev afholdt den 17. februar kl. 20:00.

Kvalifikation 2 
 Q — Kvalificeret til finalen

Finale

Referencer

Eksterne Henvisninger 
 Freestyle skiløb  på pyeongchang2018.com
 Tidsplan  på pyeongchang2018.com

Aerials - Herrer
Vladimir Fock

Vladimir Aleksandrovitj Fock ( , født 22. december 1898, død 27. december 1974) var en sovjetisk fysiker, der udførte grundlæggende arbejde med kvantemekanik og kvanteelektrodynamik.

Eksterne henvisninger 

Fysikere fra Sovjetunionen
Fysikere fra Rusland
Russere i 1900-tallet
Emilie Hovden

Emilie Margrethe Hovden (født 5. april 1996 i Bergen, Norge) er en kvindelig norsk håndboldspiller som spiller for Viborg HK og Norges kvindehåndboldlandshold.

Hun fik debut på det norske A-landshold den 25. november 2021 mod  ved Intersport Cup 2021, og debuterede få dage efter ved VM i kvindehåndbold 2021 i Spanien. Hun scorede 7 mål og blev topscorer i holdets åbningskamp ved slutrunden, mod .

Hun blev i 2019/20-sæsonen den mest scorende spiller i Eliteserien med 161 mål. Derudover blev hun samme sæson kåret som ligaens bedste højre fløj og ligaens bedste spiller, på det officielle All Star-hold.

Hun var med til at blive verdensmester med  ved VM i kvindehåndbold 2021 i Spanien, efter finalesejr over , med cifrene 29-22.

Referencer

Eksterne henvisninger 

Håndboldspillere fra Norge
Personer fra Norge
Håndboldspillere fra Molde HK